CELEX: 62021TN0761
Language: sk
Date: 2021-12-06 00:00:00
Title: Vec T-761/21: Žaloba podaná 6. decembra 2021 – Courtois a i./Komisia

31.1.2022   
            
            
               SK
            
            
               Úradný vestník Európskej únie
            
            
               C 51/38
            
         
      Žaloba podaná 6. decembra 2021 – Courtois a i./Komisia
      (Vec T-761/21)
      (2022/C 51/51)
      Jazyk konania: francúzština
      
         Účastníci konania
      
      
         Žalobcovia: Fabien Courtois (Rueil-Malmaison, Francúzsko) a 2088 iných žalobcov (v zastúpení: A. Durand, advokát)
      
         Žalovaná: Európska komisia
      
         Návrhy
      
      Žalobcovia navrhujú, aby Všeobecný súd:
      
                  —
               
               
                  vyhlásil žaloby za prípustné a dôvodné,
               
            
                  —
               
               
                  zrušil implicitné zamietavé rozhodnutie z 24. septembra 2021, ktoré vyplýva z absencie odpovede na opakovanú žiadosť žalobcov z 13. augusta 2021,
               
            
                  —
               
               
                  uložil Komisii povinnosť nahradiť trovy tohto konania.
               
            
         Dôvody a hlavné tvrdenia
      
      Na podporu svojej žaloby žalobcovia uvádzajú dva žalobné dôvody.
      
                  1.
               
               
                  Prvý žalobný dôvod založený na prípustnosti žaloby. Žalobcovia v tejto súvislosti tvrdia, že majú aktívnu procesnú legitimáciu ako žalobcovia oprávnení podať žalobu v zmysle článku 8 ods. 3 nariadenia Európskeho parlamentu a Rady (ES) č. 1049/2001 z 30. mája 2001 o prístupe verejnosti k dokumentom Európskeho parlamentu, Rady a Komisie (1) (ďalej len „nariadenie 1049/2001“) a ako adresáti napadnutého aktu v zmysle článku 263 ods. 4 ZFEÚ. Žalobcovia okrem toho tvrdia, že majú záujem na konaní v dôsledku odmietnutia prístupu k dokumentom zo strany Komisie v jej implicitnom rozhodnutí o zamietnutí z 24. septembra 2021 a v dôsledku zásahu do ich základných práv spôsobeného napadnutým rozhodnutím.
               
            
                  2.
               
               
                  Druhý žalobný dôvod založený na vnútornej zákonnosti rozhodnutia Komisie. Žalobcovia tvrdia, že Komisia porušila ich právo na prístup k dokumentom na základe neúplných a chybných dôvodov. Žalobcovia dodávajú, že sa odvolávajú na prevažujúce verejné záujmy odôvodňujúce prístup k dokumentom. Napokon žalobcovia usudzujú, že Komisia porušila zásadu proporcionality tým, že išla nad rámec toho, čo bolo potrebné na dosiahnutie jej cieľov.
               
            
         (1)  Ú. v. ES L 145, 2001, s. 43; Mim. vyd. 01/003, s. 331.